**EGYÜTTMŰKÖDÉSI MEGÁLLAPODÁS**

**Vizsgáztatáshoz szükséges tárgyi feltételek biztosítására**

amely létrejött egyrészről a

**Pécsi Tudományegyetem**

székhely: 7622 Pécs, Vasvári Pál u. 4.

intézményi azonosító: FI 58544

adószám: 19308681-4-02

csoport azonosító száma: 17783941-5-02

statisztikai számjel: 19308681-8542-563-02

bankszámlaszám: 11731001-23135378

érintett szervezeti egység: Egészségtudományi Kar Vizsgaközpont

képviseli: ……dékán/vizsgaközpont vezetője…[[1]](#footnote-1)……

a továbbiakban: „**Vizsgaközpont**”

másrészről a/az **név/egyéni vállalkozó neve/cégnév**: ……[[2]](#footnote-2)………………………..

 leánykori név: …………………………**[[3]](#footnote-3)**……………………...……...,

 anyja neve: …………………………**[[4]](#footnote-4)**…………....…………...,

lakhely/székhely: …………………………………………..,

képviselő neve és beosztása: ………………**[[5]](#footnote-5)**…………………………..,

adóazonosító jel/adószám: ……………………**[[6]](#footnote-6)**……………………..,

szem. igazolvány szám/egyéni vállalkozói nyilvántartási szám/cégjegyzékszám: ……………………………………………

statisztikai számjel: ………………………**[[7]](#footnote-7)**…………………………...,

születési hely, idő: ……………………**[[8]](#footnote-8)**……………………...,

bankszámlaszám: …………………**[[9]](#footnote-9)**…………………….….,

a továbbiakban: „**Partner**”

(a továbbiakban külön-külön: Fél, együtt: Felek) között, az alulírott helyen és időben az alábbi feltételek szerint:

1. **A megállapodás tárgya, célja**
2. A jelen megállapodás létrejöttének indoka, hogy a Felek a valós munkaerőpiaci igényeket és általános trendeket figyelembe véve korszerű szakképzési és felnőttképzési szolgáltatás nyújtása, illetve igénybevétele érdekében, a minőség és a hatékonyság szempontjainak szem előtt tartása mellett, az anyagi- és humánerőforrásaikat felhasználva együttműködjenek.
3. A Pécsi Tudományegyetem Egészségtudományi Kara a szakképzésről szóló 2019. évi LXXX. törvény és a szakképzésről szóló törvény végrehajtásáról szóló 12/2020. (II.7.) Korm. rendelet rendelkezései szerint vizsgaközpontot hoz létre, amelyet a személytanúsító szervezetek megfelelőségértékelésére vonatkozó MSZ EN ISO/IEC 17024:2013 szabvány alapján akkreditáltat. Felek megállapodnak abban, hogy a Vizsgaközpont működtetéséhez szükséges erőforrások optimális biztosítása érdekében együttműködnek.
4. Felek vállalják, hogy együttműködnek a vizsgaközponti tevékenység ellátásához szükséges vizsgahelyszín, illetve a Felek által megjelölt képzési területhez tartozó szakmák és szakképesítések tárgyi feltételeinek biztosításában, amelyeket a képzési és kimeneti követelmények, valamint programkövetelmények, illetve a szakképzésre vonatkozó jogszabályok meghatároznak.
5. Felek rögzítik, hogy a Partner a jelen együttműködési megállapodás, valamint egyedi megállapodások megkötése előtt a vonatkozó jogszabályi előírások, a vonatkozó Képzési és Kimeneti Követelmények, Programkövetelmények és Vizsgaközpont saját belső szabályzatai alapján elvárt követelmények teljesítése szempontjából átvizsgálásra került, ezt követően pedig majd éves rendszerességgel kerül a Partner értékelésre.
6. **A felek jogai és kötelezettségei**
7. Felek megállapodnak, hogy a jelen megállapodás alapján a jövőben az egyes vizsgák lebonyolítására egyedi megállapodásokat kötnek elsősorban a jelen megállapodás **1. számú mellékletétben** felsorolt vizsgahelyszíneket és a jelen megállapodás **2.számú mellékeltében** felsorolt eszközöket illetően. Ezen egyedi szerződésekben a Felek kikötik különösen a vizsga konkrét időpontját, pontos helyszínét, a szakmai vagy képesítő vizsga megnevezését, a vizsgalétszámot, a bérbevétel/használat időtartamát, pénzügyi ellenértékét és a Felek által lényegesnek ítélt egyéb körülményeket.
8. Partner tudomással bír arról, hogy a jelen megállapodás létrejöttét követően felkerül a Jóváhagyott partnerek listájára. A Vizsgaközpont a vizsgáztatási folyamatban részt vevő személyekről nyilvántartást vezet, amely tartalmazza az együttműködésben részt vevőkre vonatkozó információkat a képzettségeket, képzéseket, szakmai tapasztalatot, szakterület, szakképzettséget és az ismert érdekellentéteket.
9. A Partner a vizsgán közreműködő személyzettel (teremfelügyelő, folyósófelügyelő, berendezések működtetésért felelős) szemben támasztott követelményeinek teljesüléséről köteles előzetesen nyilatkozni, figyelemmel arra, hogy kizárólag ezen nyilatkozat (és szükség szerint a nyilatkozatot alátámasztó dokumentumok) beérkezését követően történhet a vizsgán közreműködő személyek Vizsgaközpont által történő megbízása.
10. A Vizsgaközpont fenntartja a jogot, hogy a jelen megállapodás 1. számú mellékletében felsorolt vizsgahelyszíneket a jelen együttműködési megállapodás hatálya alatt a Partnerrel előre egyeztett időpontban ellenőrizhesse.
11. A Partner kötelessége a vizsga szempontjából releváns változásokat haladéktalanul bejelenteni a Vizsgaközpontnak a jelen megállapodás szerinti kapcsolattartó útján.
12. A Vizsgaközpont a jóváhagyott személyek, partnerek, vizsgahelyszínek munkáját évente dokumentáltan az alábbi eszközök útján értékeli:
* a kapcsolódó vizsga során tapasztalt dokumentált nem- megfelelőségek,
* a tanúsított személyek visszajelzései, esetleges panaszai,
* elégedettség mérő kérdőívek visszajelzései,
* a hatósági visszajelzések,
* a helyszíni szemlék tapasztalatai,
* vizsgadokumentum szúrópróbaszerű ellenőrzéseinek észrevételei,
* belső audit észrevételei,
* az adott feladat ellenőrzése, használata során felmerült észrevételek (vizsgafeladatok kidolgozásakor a figyelemmel kísérés értékelés része az elvégzett munka adott szempontok szerinti megfelelőségének ellenőrzése; ezen túlmenően a vizsgabizottság tagjainak, illetve a vizsgázóknak a visszajelzése is)
1. Ellenőrzések, bejelentések, visszajelzések alkalmával azonosított nem megfelelőség esetére a Vizsgaközpont kivizsgálást végez, illetve intézkedést kér az együttműködő Partnertől. A meghozott intézkedések hatékonyságáról a Vizsgaközpont visszaellenőrzéssel győződik meg.
2. Súlyos, a vizsgáztatás folyamatára, törvényességre, pártatlanságra közvetlen hatással levő nem megfelelőség esetén a Vizsgaközpont megfelelő határidő tűzése mellett felhívja Partnert a megfelelőség helyreállítására azzal, hogy a határidő eredménytelen elteltét követően a Vizsgaközpont jogosult a jelen megállapodást azonnali hatállyal felmondani.
3. Abban az esetben, ha az éves teljesítményértékelés során az együttműködő Partner „nem megfelelő” minősítést kap, úgy kikerül a jóváhagyott partnerek listájából.
4. **A megállapodás időtartama**
5. Felek megállapodnak, hogy jelen megállapodás időbeli hatálya a jelen megállapodás mindkét fél általi aláírásának napjával kezdődik, és határozatlan időre szól. A jelen megállapodás alapján kötendő egyedi megállapodások hatályba lépéséről és időtartamáról ezen egyedi megállapodások rendelkeznek.
6. Felek a jelen megállapodást közös megegyezéssel kizárólag írásban, bármikor megszüntethetik.
7. Felek a jelen megállapodást közös megegyezéssel kizárólag írásban, bármikor módosíthatják.
8. Jelen megállapodást bármelyik Fél jogosult a másik Félhez intézett egyoldalú, írásos nyilatkozatával indokolás nélkül 90 napos felmondási idővel felmondani.
9. Bármelyik Fél, a másik Fél súlyos szerződésszegése esetén jogosult a jelen megállapodást a szerződésszegő Félhez intézett egyoldalú, írásos, indokolással ellátott nyilatkozatával, azonnali hatállyal felmondani, amennyiben a másik Fél a jelen megállapodásból fakadó lényeges kötelezettségeit súlyos mértékben megszegi, vagy egyébként olyan magatartást tanúsít, ami a vele való együttműködést, vagy a jelen megállapodás fenntartását lehetetlenné teszi, vagy céljának teljesítését számottevően megnehezíti. Azonnali hatályú felmondást alapozhat meg a Vizsgaközpont részéről különösen, de nem kizárólagosan, ha a Partner az éves teljesítményértékelés során „nem megfelelő” minősítést kap és így kikerül a jóváhagyott partnerek listájából, avagy a megfelelőség helyreállítására a megadott határidő alatt nem kerül sor a Partner részéről. A jelen megállapodást felmondó Fél köteles a rá tekintettel elvállalt kötelezettségek alól a másik Felet mentesíteni.
10. A jelen megállapodás megszűnik továbbá, ha céljának megvalósítása nyilvánvalóan meghiúsul, vagy lehetetlenné válik; valamint bármely Fél jogutód nélküli megszűnésével.
11. A jelen megállapodás megszűnése – a Fél jogutód nélküli megszűnése kivételével - az annak alapján kötött egyedi megállapodások hatályát nem érinti.
12. **Titoktartás**
13. A Felek kijelentik, hogy a megállapodásukkal kapcsolatosan, annak eredményeként, illetőleg egyéb módon tudomásukra jutott mindazon információt, adatot, amely a másik Félre, így különösen annak üzleti, pénzügyi, társasági jogviszonyaira vonatkozik bizalmas információként kezelik, azt harmadik félnek nem adják ki, illetve csak a megállapodás teljesítéséhez szükséges mértékben használják fel.
14. A Felek kötelezettséget vállalnak arra, hogy a bizalmas információkat sem a megállapodás időbeli hatálya alatt, sem annak megszűnését követően nem teszik harmadik személyek számára hozzáférhetővé, vagy azokat egyéb, a megállapodás tárgyával össze nem függő módon nem használják fel, illetve azzal nem élnek vissza.
15. A Felek rögzítik, hogy nem tartozik a titoktartási kötelezettség körébe azon adat, illetve információ,
16. amely köztudomású;
17. amelyet nem a megállapodás megsértésével hoztak nyilvánosságra;
18. amely nyilvánosságra hozatali korlátozás nélkül a másik Fél birtokában volt már azelőtt, hogy azt a nyilvánosságra hozó Féltől megkapta volna;
19. amelyet a használó Fél olyan harmadik féltől kapott, aki jogszerűen szerezte meg vagy hozta létre azt, és akit nem köt a nyilvánosságra hozatali tilalom;
20. amelyet az egyik Fél a másik Fél bizalmas információjának felhasználása nélkül maga hozott létre;
21. amelyet az adott Félnek - jogszabályban meghatározott - kötelessége átadni az illetékes hatóság számára,
22. amely adat az információs önrendelkezési jogról és az információszabadságról szóló 2011. évi CXII. törvény (a továbbiakban: „Info tv.”) értelmében közérdekű, vagy közérdekből nyilvános adatnak minősül.
23. A Felek rögzítik, hogy a titoktartási kötelezettségei megszegésével okozott kárért a szerződésszegő Fél kártérítési felelősséggel tartozik.
24. A titoktartási és adatvédelmi kötelezettség a Felek alkalmazottját, tagját, megbízottját a Felekkel azonos módon terheli.
25. **Egyéb rendelkezések**
26. Felek a megállapodás teljesítésével kapcsolatos teendők ellátására kapcsolattartó személyeket jelölnek ki.

A Vizsgaközpont részéről:

Név: ……………………

Beosztás: ……………………….

Elérhetőség: ……………………………….

A Partner részéről:

Név: ………………..

Beosztás: ……………………………..

Elérhetősége: ………………………..

1. A kapcsolattartók személyében bekövetkező esetleges változásokról az érintett Fél köteles haladéktalanul, írásban tájékoztatni a másik Felet. A tájékoztatás tudomásulvételét a másik Fél köteles haladéktalanul, írásban visszaigazolni. Ettől az időponttól kezdődően a kapcsolattartónak az újonnan bejelentett személy minősül. Felek megállapodnak abban, hogy a kapcsolattartók személyének megváltozására vonatkozó bejelentése és annak visszaigazolása nem minősül szerződésmódosításnak.

A Felek kijelentik, hogy ismerik és alkalmazzák az információs önrendelkezési jogról és az információszabadságról szóló 2011. évi CXII törvényt, és a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és a Tanács (EU) 2016/679 rendeletét (GDPR).

Felek a GDPR 6. cikk (1) e) pontja szerint közfeladat végrehajtása érdekében továbbítják és kezelik a megállapodásban szereplő kapcsolattartók, megállapodás teljesítésében résztvevő személyek személyes adatait a megállapodással összefüggő kapcsolattartáshoz, jelen megállapodásban vállalt kötelezettségek teljesítéséhez mint adatkezelési célhoz szükséges mértékben és ideig.

Ezen adatok tekintetében mindkét Fél önálló adatkezelőnek minősül. Felek kötelezettséget vállalnak a személyes adatok GDPR-nak megfelelő kezelésére, amelynek betartásáért a saját adatkezelésük vonatkozásában önállóan felelnek.

1. Felek megállapodnak abban, hogy minden, a jelen megállapodás keretében egymásnak küldött értesítésnek írott (levél, e-mail) formában kell történnie. A Felek közti levelezés nyelve: magyar.
2. Felek megállapodnak abban, hogy egymáshoz intézett értesítéseit akkor tekintik megfelelően teljesítettnek, amennyiben azt a másik Félnek jelen megállapodásban meghatározott értesítési címére írásban – tértivevénnyel vagy más módon igazolt levél – küldték meg.
3. A Felek megállapodnak abban, hogy amennyiben a tértivevényes postai küldemény „ismeretlen”, „ismeretlen helyre költözött”, „nem vette át”, „az átvételt megtagadta”, „ kézbesítés akadályozott” jelzéssel érkezik vissza a feladóhoz, akkor már a kézbesítés megkísérlésének napján, ha pedig „nem kereste” jelzéssel, akkor a második kézbesítési kísérletet követő 5. munkanapon a küldemény kézbesítettnek minősül.
4. Jelen megállapodás kizárólag a Felek közös megegyezésével és írásban módosítható, minden, annak szóbeli módosítása, módosításra irányuló egyéb nyilatkozat, mellék- vagy háttér-megállapodás érvénytelen.
5. Feleknek a jelen megállapodás teljesítése során figyelemmel kell lenniük egymás jogos érdekeire, továbbá ésszerű határidőn belül, illetve szükség szerint haladéktalanul tájékoztatniuk kell egymást a jelen megállapodást érintő és a megállapodásszerű teljesítést segítő; valamint a jelen megállapodás bármely részének hibátlan megvalósulását, ellátásának eredményességét vagy kellő időben történő elvégzését veszélyeztető, vagy akadályozó minden lényeges körülményről.
6. Felek jelen megállapodás teljesítése érdekében kölcsönösen együttműködve, a jóhiszeműség és tisztesség követelményének megfelelően, egymás érdekeit a lehető legnagyobb mértékben figyelembe véve, az általában elvárható gondossággal kötelesek eljárni. Felek kötelesek tartózkodni minden olyan magatartástól, amely a jelen megállapodás teljesedésbe menését, vagy a másik Fél jó hírnevét sérti vagy veszélyezteti.
7. Felek a közöttük a jelen megállapodással kapcsolatban felmerült vitás kérdéseket elsősorban együttműködésre feljogosított képviselőik útján, tárgyalásos úton kötelesek rendezni. Ennek eredménytelensége esetére a Felek a jogvitájuk eldöntésére kikötik a hatáskörrel rendelkező pécsi székhelyű rendes bíróság kizárólagos illetékességét.
8. Felek rögzítik, hogy a jelen megállapodásban nem szabályozott kérdésekben a Polgári Törvénykönyv, a szakképzésről szóló 2019. évi LXXX. törvény és a szakképzésről szóló törvény végrehajtásáról szóló 12/2020. (II.7.) Korm. rendelet rendelkezései az irányadók.
9. Jelen megállapodást a Felek elolvasták, értelmezték, és mint akaratukkal mindenben megegyezőt, jóváhagyólag aláírták. Jelen megállapodás háromeredeti példányban készült, amelyekből kettő példány a Vizsgaközpontot, egy példány a Partnert illeti.

Mellékletek:

**1. számú melléklet**: Vizsgahelyszínek jegyzéke

**2. számú melléklet**: Szakmák és szakképesítések listája és eszközjegyzékük

Pécs, 20……………. ……………20………………………

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**PÉCSI TUDOMÁNYEGYETEM**képv.: ……dékán/vizsgaközpont vezetője…[[10]](#footnote-10) ……Vizsgaközpont | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**név/egyéni vállalkozó neve[[11]](#footnote-11)/cégnév:** képviselő neve és beosztása**[[12]](#footnote-12)**: Partner |

|  |  |  |
| --- | --- | --- |
| Ellenjegyzők a Megbízó részéről: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_……………………………………………………………szakmai ellenjegyző | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_………………………………………………………………pénzügyi ellenjegyző |

1. ***sz. melléklet:*** *Jelen keretmegállapodásban érintett vizsgahelyszínek jegyzéke*

***2. sz. melléklet:*** *Az egyes vizsgákra biztosított eszközök listája szakmák és szakképesítések szerint*

Az adott feltétel biztosíthatóságát a megnevezése melletti „x” jelöli.

**Képzési terület és KEOR-száma:**

|  |  |  |  |
| --- | --- | --- | --- |
| Szakma, szakképesítés | A vizsgatevékenységek lebonyolításához szükséges tárgyi feltételek megnevezése | Biztosított | Nem biztosított |
|  |  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

1. Egészségtudományi Kar mindenkori dékánja vagy meghatalmazás esetén a Vizsgaközpont vezetője [↑](#footnote-ref-1)
2. Egyéni vállalkozás esetében a név mögött fel kell tüntetni, hogy „egyéni vállalkozó”. A nem megfelelő elnevezés TÖRLENDŐ. [↑](#footnote-ref-2)
3. Csak természetes személyek és ún. „7-es adószámmal” rendelkező természetes személyek esetében kell kitölteni. [↑](#footnote-ref-3)
4. Csak természetes személyek és ún. „7-es adószámmal” rendelkező természetes személyek esetében kell kitölteni. [↑](#footnote-ref-4)
5. Csak társas vállalkozás esetében kell kitölteni. [↑](#footnote-ref-5)
6. Az ún. „7-es adószámmal” rendelkező természetes személyek esetében mind az adóazonosító jelet, mind az adószámot fel kell tüntetni, egyébként a társas vállalkozás esetén az adószámot, természetes személy esetén pedig az adóazonosító jelet kell feltüntetni. [↑](#footnote-ref-6)
7. Csak egyéni- és társas vállalkozás esetében kell kitölteni. [↑](#footnote-ref-7)
8. Csak természetes személyek és ún. „7-es adószámmal” rendelkező természetes személyek esetében kell kitölteni. [↑](#footnote-ref-8)
9. Mind természetes személyek és ún. „7-es adószámmal” rendelkező természetes személyek, mind az egyéni- és társas vállalkozások esetében ki kell tölteni. [↑](#footnote-ref-9)
10. Egészségtudományi Kar mindenkori dékánja vagy meghatalmazás esetén a Vizsgaközpont vezetője [↑](#footnote-ref-10)
11. Egyéni vállalkozás esetében a név mögött fel kell tüntetni, hogy „egyéni vállalkozó”, egyébként a nem megfelelő elnevezés TÖRLENDŐ. [↑](#footnote-ref-11)
12. Csak társas vállalkozás esetében kell kitölteni. [↑](#footnote-ref-12)